
	ACTA (EXTRACTE)


	Expedient núm.: 
	Òrgan col·legiat: 

	JGL/2018/7 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	12 de febrer de 2018 

	Durada 
	des de les 20.00 fins a les 21.15 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretari 
	Òscar Campos i Planes 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí

	Excuses d'assistència presentades
Sara Alarcón i Postils, regidora de Cultura


 
Una vegada verificada pel secretari la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACCIÓ SOCIAL
	Expedient 243/2018. Fons d'emergència social - ajuts aliments

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord de la Junta de Govern Local d’11 d’abril de 2016.
 
Vist l'informe emès per l'assistent social de l'Ajuntament,
 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar un ajut, en forma d'aliments, a les 30 famílies, un total de 87 persones, mencionades en l'informe emès per l'assistent social de l'Ajuntament i en les condicions que s’especifiquen en l’informe.


 
	Expedient 247/2018. Projecte d'atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
 
Vist l’informe emès per l’assistent social de l’Ajuntament, 
 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar una subvenció de setanta euros (70,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


COMUNICACIÓ
	Expedient 194/2018. Comisión Nacional de los Mercados y la Competencia. Exp.: IFP/DTSA/028/17/CANCELACIÓN

	Favorable
	Tipus de votació: unanimitat

	Vist que la Comisión Nacional de los Mercados y la Competencia, amb registre d'entrada núm. 2597, de data 7 d’agost de 2017, atorgà a l'Ajuntament de Solsona el termini d'un mes per comunicar la conformitat en la cancel·lació de la inscripció en el Registre d'Operadors per extinció de la seva habilitació com a persona autoritzada per a l'explotació de xarxes i/o la prestació de serveis de comunicacions electròniques (exp. IFP/DTSA/028/17/CANCELACIÓN);
Vist l'informe jurídic sobre els requisits legals per a la instal·lació i explotació de xarxes públiques i la prestació de serveis de comunicacions electròniques a tercers per part de les administracions públiques, emès per Localret en data 5 de febrer de 2018, en què conclou que:
1. D'acord amb l'article 9 de la LGTel 9/2014, les administracions públiques només poden instal·lar i explotar xarxes públiques i prestar serveis de comunicacions electròniques a tercers, mitjançant entitats o societats que tinguin aquesta finalitat entre el seu objecte social o finalitats.
2. La posada a disposició a favor d'un operador privat de la xarxa municipal de comunicacions electròniques, en la mesura que l'ajuntament mantingui la titularitat de la mateixa, es considera "explotació" als efectes de la LGTel, i per tant, s'ha de complir amb els requisits de l'article 9.
L'alineació de la xarxa, per contra, entenem que no seria considerada explotació a aquests efectes.
3. Un ajuntament titular d'una xarxa de comunicacions electròniques, en la mesura que no disposi o pugui crear una societat o entitat que tingui entre les seves finalitats l'explotació de xarxes públiques o la prestació de serveis de comunicacions electròniques, no podrà explotar-la (cedir-la) ni prestar directament el servei, llevat que es tracti de supòsits d'auto-prestació o assimilables a aquesta.
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda comunicar a la Comisión Nacional de los Mercados y la Competencia que l'Ajuntament de Solsona no disposa de cap societat o entitat que tingui entre les seves finalitats l'explotació de xarxes públiques o la prestació de serveis de comunicacions electròniques i, conseqüentment, no podrà explotar ni prestar directament el servei.


CONVENIS
	Expedient 250/2018. Conveni de col·laboració amb el Consell Comarcal del Solsonès en relació al projecte Manteniment polivalent d’espais públics, en el marc de les subvencions per al Programa Treball i Formació

	Favorable
	Tipus de votació: unanimitat

	Vista la proposta de conveni de col·laboració entre el Consell Comarcal del Solsonès i l’Ajuntament de Solsona pel que fa al projecte Manteniment polivalent d’espais públics, en el marc de les subvencions per al Programa Treball i Formació:
“Conveni entre el Consell Comarcal del Solsonès i l’Ajuntament de Solsona
Reunits
D’una part, Sara Alarcón i Postils, presidenta del Consell Comarcal del Solsonès, que actua en el seu nom i representació, amb domicili a Solsona, carrer dels Dominics, 12, plaça del Consell Comarcal del Solsonès.
I, de l’altra David Rodríguez i González, alcalde i president de l'Ajuntament de Solsona, actuant en el seu nom i representació, amb domicili al carrer del Castell, 20 de la ciutat de Solsona.
Ambdues parts es reconeixen mútuament en la qualitat en què intervenen la capacitat legal necessària per atorgar aquest conveni i a aquest efecte,
Exposen
I. El Consell Comarcal del Solsonès ha presentat una sol·licitud de subvenció d’acord amb la Resolució TSF/2162/2017, d’1 de setembre, per la qual s’obre la convocatòria per a l’any 2017 per a la concessió de subvencions per al Programa Treball i Formació, regulada per l’Ordre TSF/296/2016, de 2 de novembre, per la qual s’aproven les bases reguladores per a la concessió de subvencions per al Programa Treball i Formació.
II. En data 23 de novembre de 2017, la directora del Servei d’Ocupació de Catalunya ha resolt atorgar al Consell Comarcal del Solsonès una subvenció de 259.717,6 euros per realitzar el Programa Treball i Formació, dins del qual es preveu la contractació de peons, auxiliars administratius i un coordinador.
III. És voluntat de les parts la col·laboració mútua per dur a terme l’actuació assenyalada, per això les parts.
Disposen
Primer. Aquest conveni té per finalitat la col·laboració entre el Consell Comarcal del Solsonès i l’Ajuntament de Solsona en la realització dels projectes: "Manteniment polivalent d'espais públics" i "Suport administratiu municipal", en compliment de la Resolució TSF/2162/2017, d’1 de setembre, per la qual s’obre la convocatòria per a l’any 2017 per a la concessió de subvencions per al Programa Treball i Formació.
Segon. L’Ajuntament de Solsona autoritza al Consell Comarcal del Solsonès l’ús de les instal·lacions/dependències situades al seu terme municipal per dur a terme part de les actuacions contemplades en el projecte de l’acord anterior.
La durada d’aquesta col·laboració s’estableix per un termini màxim d'un any i aquesta s'establirà d'acord amb la distribució realitzada pel Consell Comarcal del Solsonès en relació al personal contractat per aquest per dur a terme aquests projectes.
Tercer. El Consell Comarcal del Solsonès es farà càrrec de les despeses  corresponents a formació i/o vigilància dels riscos laborals i a donar compliment al disposat a l’Ordre TSF/2162/2017.
Quart. El Consell Comarcal del Solsonès es reserva, en tot moment, la facultat d’inspeccionar els serveis realitzats pel treballador contractat així com també de restar informat en tot moment de la seva execució. En tot cas, l’Ajuntament de Solsona i el personal contractat hauran de seguir les instruccions i directrius i donar compliment, en tot moment, al que assenyali la persona que realitzarà les tasques de coordinació i suport tècnic dels projectes inclosos dins de la Resolució assenyalada a l’apartat II de la part expositiva.
Cinquè. La vigència d'aquest conveni s'estableix amb efectes retroactius al dia 31 de gener de 2018 i fins a la finalització dels serveis del personal contractat i la indemnització per fi de contracte, així com de totes les actuacions necessàries per al ple compliment de l’establert en l’Ordre TSF/2162/2017, d’1 de setembre, respecte a l’actuació realitzada en l’espai públic d’aquest ajuntament i fins al ple compliment de totes les obligacions de les parts establertes a aquest conveni.
I perquè consti, i en prova de conformitat, les parts signen el present document."
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i facultar l’alcalde per a la seva signatura.


CULTURA
	Expedient 258/2018. IES Francesc Ribalta - utilització material

	Favorable
	Tipus de votació: unanimitat

	Vista la sol·licitud presentada i subscrita per l'IES Francesc Ribalta, en què demana poder utilitzar 9 plafons metàl·lics del 12 al 20 de març, per dur a terme una exposició de cartells adreçada als alumnes i als pares i mares del no alumnat del centre;
 
A proposta de la regidora delegada de Cultura,
 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita. 


 
	Expedient 276/2018. AECC de Solsona - utilització equipaments municipals

	Favorable
	Tipus de votació: unanimitat

	Vista la sol·licitud presentada i subscrita per CGS, delegat de la AECC de Solsona, en què demana poder utilitzar el Saló de les Homilies d'Organyà de la Biblioteca Carles Morató el dia 3 de març, a les 18.00 hores, per dur a terme una xerrada-conferència sobre el càncer de mama;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda concedir el que sol·licita. Es comunica al sol·licitant que cal posar-se en contacte amb els responsables de la biblioteca per conèixer el funcionament de la sala.


ESPORTS
	Expedient 149/2018. AMPA Setelsis - activitat extraescolar (rocòdrom)

	Desfavorable
	Tipus de votació: unanimitat

	Vista la sol·licitud presentada i subscrita per NJC, amb DNI núm. *976D, secretària de l'AMPA Setelsis, en què exposa que alguns alumnes de l'Escola Setelsis participen en una activitat extraescolar d'esports de muntanya i, en concret, una activitat d'escalada i demana poder utilitzar el rocòdrom municipal en cas de mal temps i els divendres: 9  de febrer, 9 de març, 20 d’abril, 11 de maig i 8 de juny, de les 16.30 a les 18.00 hores;
A proposta del regidor delegat d’Esports,
La Junta de Govern Local, en virtut de les facultats que té delegades per decret de l’alcaldia 125/2015, de 10 de juliol, per unanimitat dels assistents acorda comunicar a la sol·licitant que la seva sol·licitud, per utilitzar el rocòdrom, no s'adapta a les condicions de lloguer que té fixades l’Ajuntament: 3 €/persona/hora i pels socis del Centre Excursionista del Solsonès és gratuït i que no es poden fer reserves de les instal·lacions esportives en funció de la climatologia.


HISENDA
	Expedient 263/2018. Aprovació del padró fiscal de la taxa per ocupació de la via pública amb taules i cadires - 4t trimestre 2017

	Favorable
	Tipus de votació: unanimitat

	Atès que ha estat confeccionat el padró de la Taxa per ocupació de la via pública amb taules i cadires del quart trimestre de l’any 2017;
A proposta del regidor delegat d’Hisenda, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar el padró fiscal corresponent al quart trimestre de l’any 2017 de la Taxa per ocupació de terrenys d’ús públic amb taules i cadires amb finalitat lucrativa.
2. Determinar com a període voluntari de cobrament els mesos de març i abril de 2018.
3. Publicar al tauler d’anuncis i al BOP de Lleida l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


	Expedient 42/2018. Operacions de Crèdit

	Favorable
	Tipus de votació: unanimitat

	L’import del préstec previst en el pressupost de 2018 és de 400.000 € per finançar les inversions següents: instal·lacions esportives, acabar calefacció del Teatre Comarcal de Solsona, camins públics locals, participació ciutadana, rehabilitació  dipòsits Rotgers, eliminació barreres arquitectòniques, millora clavegueram, projecte cal Manel, escullera riu Negre, fanals nucli antic, llums de Nadal, cartelleres barris, parc Turó Sant Magí, instruments Escola de Música, inversions Consell d’Infants i Adolescents, càmeres biblioteca Carles Morató, porta cementiri i eines brigada.
 
L’import de l’operació de crèdit es destina al finançament d’inversions; per tant, l’Ajuntament pot recórrer al crèdit públic/privat, a llarg termini, en qualsevol de les seves formes, inclosa l’emissió de deute públic, d’acord amb l’article 49 del RDL 2/2004, de 5 de març, pel qual s’aprova el Text refós de la Llei reguladora de les hisendes locals.
L’Ajuntament de Solsona té el pressupost de l’exercici aprovat definitivament el dia 24 de novembre de 2017.
 
L’import acumulat de les operacions de crèdit a llarg termini concertades en l’exercici econòmic, inclosa la nova operació, és el 4,69 % i, per tant, no supera el 10% dels recursos ordinaris previstos en el pressupost vigent.
 
Per tot això, d’acord amb l’article 52.2 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals, l’òrgan competent per aprovar l’operació de crèdit és l’alcalde de l’Ajuntament.
 
El règim de tutela aplicable a aquesta operació de crèdit a llarg termini destinada al finançament dels nous projectes d’inversió previstos en el pressupost de 2016, és el règim de comunicació d’acord amb l’article 4 de l’Ordre ECF/138/2007 per donar-se les dues condicions següents:
 
a)   Que la ràtio legal d’estalvi net, prevista a l’article 3.1.a de l’Ordre ECF/138/2007, calculada a partir de la liquidació de l’exercici 2015, tingui signe positiu. Concretament és de l’1,78%.
 
b)  Que la ràtio legal de deute viu, prevista a l’article 3.1.b de l’Ordre ECF/138/2007, calculada a partir de la liquidació de l’exercici 2015, no sigui superior al 75%. Concretament és del 44,60%.
 
El pressupost general de l’exercici en curs, incloent-hi l’operació financera en tràmit, s’ajusta al compliment de l’objectiu d’estabilitat pressupostària de conformitat amb l’article 3 de la Llei orgànica 2/2012, de 27 d’abril, d’estabilitat pressupostària i sostenibilitat financera.
 
L’Ajuntament de Solsona té capacitat per assumir, en el temps previst, les obligacions que es derivin de l’operació de crèdit que se sol·licita.
 
El pagament de les obligacions derivades d’aquesta operació de crèdit, podrà ser garantit, d’acord amb l’article 49.5 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals:
 
a) Amb constitució de garantia real sobre béns patrimonials.
 
b) Amb l’afectació d’ingressos procedents de contribucions especials, taxes i preus públics, sempre que hi hagi una relació directa entre els recursos esmentats i la despesa que s’ha de finançar amb l’operació de crèdit.
 
c) Amb l’afectació d’alguna subvenció de capital que tingui relació directa amb la despesa d’inversió.
Com que es tracta d’un crèdit per finançar inversions que prèviament han estat consignades en el pressupost de la corporació, i tenint en compte el que disposa l’article 52.1 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals, i l’article 4.1.1 de la Llei 30/2007 de 30 d’octubre de contractes del sector públic, cal entendre que l’operació de crèdit no està sotmesa a les normes de la Llei de contractació pública, quant a la preparació i adjudicació. La concertació amb una o altra entitat és facultat discrecional de l’òrgan competent, en aquest cas l’alcalde de l’Ajuntament, que podrà fer-ho directament, sense cap més condicionament que el respecte als principis generals d’igualtat, no discriminació, bona administració i economia de mitjans.
Per resolució d’Alcaldia núm. 125/2015, del dia 10 de juliol, la competència de l’alcalde de concertat operacions de crèdit va ésser delegada a favor de la Junta de Govern Local (publicat al BOPL núm. 138 de 28 de juliol de 2015).
 
Per tot l’exposat i una vegada analitzades les ofertes presentades,
 
La Junta de Govern Local, i per unanimitat dels assistents, acorda:
 
1. Concertar un préstec de 400.000 € per finançar les inversions del pressupost de 2018, amb l’entitat BBVA, amb les següents condicions presentades:
 
Import total                        400.000 €
Tipus d’interès i marge      euríbor trimestral + 0,63
Període de revisió              trimestral
Termini total en anys          10 anys
Període de carència           -
Termini d’amortització        40 trimestres
Comissió d’obertura           0
Comissió d’estudi               0
Comissió de cancel·lació   0
Garantia                domiciliació proporcional de la participació en els tributs de l’Estat.
 
2. La intervenció del préstec es realitzarà davant el secretari de l’Ajuntament de Solsona.
 
3. Una vegada formalitzat el préstec comunicar-ho a la Direcció General de Política Financera de la Generalitat de Catalunya i enviar una còpia del contracte, d’acord amb l’Ordre ECF/138/2007, de 27 d’abril, sobre procediments en matèria de tutela financera dels ens locals.
 
4. Facultar l’alcalde, David Rodríguez i González, per formalitzar aquest préstec amb l’entitat BBVA. 


PATRIMONI
	Expedient 59/2018. Procediment de Contractació Patrimonial. Delimitació del camí del cementiri per arribar a una amplada de 6 metres

	Favorable
	Tipus de votació: unanimitat

	Segons disposa el catàleg de camins municipals, actualment vigent, els camins de la xarxa viària primària de Solsona han de tenir una amplada de via de 6 metres.
 
La fitxa núm. 43  de l’esmentat inventari defineix el camí de la Serra del Verd, que s’inicia al final del carrer del Pedraforca i finalitza al camí d’Olius i passa pel cementiri municipal.
 
Atès que l’esmentat camí en el seu pas per davant del cementiri té una amplada inferior a 6 metres i és convenient aconseguir una amplada uniforme mínima de 6 metres en el tram que dóna front a l’equipament municipal, per la qual cosa és necessari procedir a linear la finca propietat de Josep Gangolells i Espinal, amb referència cadastral 25257A001000920000AW;
Atès que la redefinició del límit de la finca del Sr. Gangolells implicarà una petita reducció de la superfície de la mateixa en uns 65 m2, tal com es descriu en l’informe emès pels Serveis Tècnics Municipals de data 31 de gener de 2018;
Atès que els Serveis Tècnics Municipals han realitzat una valoració de la compensació que caldria donar al propietari afectat per redefinir el límit de la seva finca;
Atès que es va emetre informe d'Intervenció sobre el percentatge que suposa la contractació en relació amb els recursos ordinaris del pressupost vigent;
Atès que es va emetre informe per Secretaria sobre la legislació aplicable i el procediment a seguir;
Vist el que disposen els  articles 53.1.q) i 206 del Text refós de la Llei municipal i de règim local de Catalunya aprovat per Decret legislatiu 2/2003, de 28 d'abril;
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda l’adopció dels acords següents:
Primer. Aprovar la  redefinició del límit de la finca de Josep Gangolells i Espinal, amb referència cadastral 25257A001000920000AW, de forma que permeti  que el camí del cementiri tingui una amplada uniforme mínima de 6  metres, cosa que  implicarà una petita reducció de la superfície de la finca del Sr. Gangolells en  65 m2, tal com es descriu en l’informe emès pels Serveis Tècnics Municipals de data 31 de gener de 2018.
Segon. Atorgar una compensació econòmica de 1.500,00 €, a Josep Gangolells i Espinal per la reducció de superfície que tindrà la seva finca un cop realitzada la delimitació de la mateixa.
Tercer. Facultar l’alcalde per a signar tota aquella documentació que sigui necessària per a la realització del present acord.
Quart. Posar en coneixement de totes les parts que han d'intervenir en aquest acte el present acord municipal pel seu coneixement i efectes oportuns.


PERSONAL
	Expedient 250/2018. Contractació de personal que ha de dur a terme el Programa Treball i Formació TSF/2162/2017

	Favorable
	Tipus de votació: unanimitat

	A la Junta de Govern Local d’avui, en l’apartat de convenis, s’ha aprovat el conveni de col·laboració a signar pel Consell Comarcal del Solsonès i l’Ajuntament de Solsona per dur a terme la contractació de personal que ha de dur a terme el Programa Treball i Formació, en compliment de la Resolució TSF/2162/2017 de 1 de setembre, per la qual s’obria la convocatòria per a l’any 2017 per a la concessió de subvencions per al Programa Treball i Formació, per la qual s’atorga al Consell Comarcal del Solsonès una subvenció de 259.717,60 €.
La Resolució assenyalada es dicta d’acord amb l’Ordre TSF/296/2016, de 2 de novembre per la qual s’aproven les bases reguladores per a la concessió de subvencions per al programa Treball i Formació.
El Consell Comarcal del Solsonès, en execució d’aquest projecte s’encarrega de la contractació del personal necessari per dur a terme el projecte referenciat per a l’Ajuntament de Solsona.
Les despeses corresponents a sou, seguretat social i formació i/o vigilància dels riscos laborals aniran a càrrec del Consell Comarcal del Solsonès de conformitat amb la subvenció atorgada.
Atès que és voluntat de l’Ajuntament de Solsona col·laborar en aquestes contractacions,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
Primer. L’Ajuntament de Solsona s’obliga a l’abonament, dins el termini de dos dies a comptar des de l’endemà de la reclamació efectuada pel Consell Comarcal del Solsonès de les despeses que es detallen a continuació i segons el sistema de càlcul següent:
Import a assumir per l'ajuntament = (A/B) x C
On A serà el nombre de dies totals treballats en aquest ajuntament.
On B serà el nombre total de dies treballats per tots els treballadors en tota la durada del projecte i en tots els ajuntaments.
On C serà el sumatori de les despeses de tots els treballadors contractats pel Consell Comarcal referents a:
- Indemnització que correspongui per a la finalització del contracte del personal.
- Despeses de baixa per incapacitat temporal.
- Despeses assumides primerament pel Consell Comarcal del Solsonès corresponents a:
- prevenció de riscos laborals,
- seguretat i salut en el treball (revisió mèdica),
- responsabilitat patrimonial,
- vestuari, material, etc., així com qualsevol altra que es pugui originar (només en el cas que es tracti de peons).
Segon. Aniran a càrrec de l’Ajuntament les despeses de quilometratge del coordinador en les tasques de supervisió del personal destinat a aquest ajuntament.
També, i pel que fa al personal assignat a aquest ajuntament, les derivades de dietes i quilometratge que s’originin a partir del centre de treball, com a conseqüència d’instruccions que durant la jornada laboral l’Ajuntament li estableixi, i d’assistència a sessions formatives obligatòries, si correspon.
Tercer. L’Ajuntament es compromet a cedir puntualment, si és necessari, la persona o persones treballadores en el seu municipi al Consell Comarcal del Solsonès per realitzar tasques que aquesta darrera entitat consideri prioritàries. La despesa generada durant aquesta cessió serà assumida pel Consell Comarcal del Solsonès.
Quart. L’Ajuntament incorporarà el personal tècnic i/o de suport necessari per tal d’assegurar el correcte desenvolupament dels treballs a dur a terme i el compliment de la normativa de riscos laborals d’aplicació, de conformitat amb la memòria del projecte presentada a la convocatòria de l’ajut, així com els mitjans, eines, EPIs i materials necessaris per a l’adequada execució dels treballs.
Cinquè. Notificar aquests acords al Consell Comarcal del Solsonès, sense perjudici que pugui formular qualsevol recurs que consideri oportú.


PROMOCIÓ ECONÒMICA
	Expedient Programa Suport i Acompanyament Planificació Estratègica 2017. Sol·licitud de subvencions per a entitats locals

	Favorable
	Tipus de votació: unanimitat

	Atès que l’Ajuntament de Solsona, en el marc del Pla d’acció per a l’impuls del desenvolupament local de Solsona i Cardona a través de la col·laboració publicoprivada, té prevista per a l’exercici 2018 l’execució dels projectes estratègics que es detallen a continuació:
1. Diagnosi sectorial de la restauració a Solsona i Cardona.
2. Identificació amb actors públics i privats dels projectes a portar a terme al 2019-2023 pel Pacte de Territori, a través de l’Agència de Desenvolupament Local de Solsona i Cardona.
3. Fòrum del talent en femení. Talentària;
Atès que el Servei Públic d’Ocupació de Catalunya, en data 17 de novembre de 2017, ha resolt favorablement atorgar a l’Ajuntament de Solsona una subvenció de 49.870,40 euros, amb càrrec a la partida pressupostària D/460000124/331D/0000, del pressupost del Servei Públic d’Ocupació de Catalunya per a l’any 2017, destinada a finançar el programa anomenat “Projectes estratègics prioritaris per al 2018 del pla d'acció per a l'impuls del desenvolupament local de Solsona i Cardona a través de la col·laboració publicoprivada" i, específicament, els tres projectes esmentats anteriorment;
Atès que l’Ajuntament de Solsona ha sol·licitat els següents pressupostos, per a la realització del projecte Identificació amb actors públics i privats dels projectes a portar a terme al 2019-2023 pel Pacte de Territori, a través de l’Agència de Desenvolupament Local de Solsona i Cardona:
1. L’Arada. Creativitat Social, amb un pressupost de 21.776,37 € (IVA inclòs).
2. Els Tres Hereus, SCCL, amb un pressupost de 24.805,00 € (IVA inclòs). 
3. Raiels SCP, amb un pressupost de 23.232 € (IVA Inclòs);
A proposta del regidor delegat de Promoció econòmica,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda iniciar la contractació de les activitats que estan detallades al projecte Identificació amb actors públics i privats dels projectes a portar a terme al 2019-2023 pel Pacte de Territori, a través de l’Agència de Desenvolupament Local de Solsona i Cardona, amb l’empresa que ha presentat l’oferta més avantatjosa, L’Arada. Creativitat Social, amb NIF núm. F25628579, per un pressupost total de 21.776,37 € (IVA inclòs), segons la proposta de serveis que l’empresa ha presentat a l’Ajuntament de Solsona, en data 9 de febrer de 2018.


El president aixeca la sessió, de la qual, com a secretari, estenc aquesta acta.

Vist i plau
El secretari
El president

